ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขึ้นทะเบียนแปลงปลูกพืชอนุรักษ์ประเภทไม้กฤษณาตามพระราชบัญญัติพันธุ์พืชพ.ศ. ๒๕๑๘พ.ศ. ๒๕๕๘ โดยที่เป็นการสมควรกำหนดหลักเกณฑ์วิธีการ และเงื่อนไขการขึ้นทะเบียนแปลงปลูกพืชอนุรักษ์ประเภทไม้กฤษณาให้เหมาะสมกับสถานการณ์ปัจจุบันและเพื่อเป็นการส่งเสริมให้การส่งออกกฤษณาเป็นไปตามหลักเกณฑ์ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์อาศัยอำนาจตามความในมาตรา๒๙ จัตวา แห่งพระราชบัญญัติพันธุ์พืช พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช (ฉบับที่ ๒) พ.ศ. ๒๕๓๕ อธิบดีกรมวิชาการเกษตร จึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขึ้นทะเบียนแปลงปลูกพืชอนุรักษ์ประเภทไม้กฤษณาตามพระราชบัญญัติพันธุ์พืช พ.ศ. ๒๕๑๘ พ.ศ. ๒๕๕๘ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ที่ดินที่จะขอขึ้นทะเบียนแปลงปลูกพืชอนุรักษ์ประเภทไม้กฤษณาต้องเป็นที่ดินประเภทหนึ่งประเภทใด ดังต่อไปนี้ก.ที่ดินตามประมวลกฎหมายที่ดิน พ.ศ. ๒๔๙๗(๑)โฉนดที่ดิน โฉนดแผนที่ โฉนดตราจอง และตราจองที่ตราว่า ได้ทำประโยชน์แล้ว(๒)หนังสือรับรองการทำประโยชน์ (น.ส. ๓/น.ส. ๓ก./น.ส. ๓ข.) แบบหมายเลข ๓(๓)แบบแจ้งการครอบครองที่ดิน (ส.ค. ๑)(๔)ใบจอง (น.ส. ๒) หนังสืออนุญาตให้เข้าใช้ที่ดินชั่วคราว(๕)ใบไต่สวน (น.ส. ๕) หนังสือแสดงการสอบสวนเพื่อออกโฉนดที่ดิน(๖)ใบเหยียบย่ำ เอกสารครอบครองที่ดินเก่าที่ให้บุคคลเข้าครอบครองบุกเบิกที่ดินข.ที่ดินตามพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗และที่ดินตามพระราชบัญญัติจัดที่ดินเพื่อการครองชีพ พ.ศ. ๒๕๑๑(๑)หนังสือแสดงการทำประโยชน์ในนิคมสร้างตนเอง (น.ค. ๓)(๒)หนังสือแสดงการทำประโยชน์ในเขตนิคมสหกรณ์ (ก.ส.น. ๕)ค.ที่ดิน ตามพระราชบัญญัติปฏิรูปที่ดินเพื่อเกษตรกรรม พ.ศ. ๒๕๑๘-ที่ดินในเขตปฏิรูปที่ดินตามกฎหมายว่าด้วยการปฏิรูปที่ดินเพื่อเกษตรกรรมที่มีหลักฐานการอนุญาตการเช่า เช่าซื้อ การโอนหรือการตกทอดทางมรดก (ส.ป.ก. ๔ - ๐๑)ง.ที่ดินตามพระราชบัญญัติป่าสงวนแห่งชาติ พ.ศ. ๒๕๐๗-ที่ดินที่มีหนังสืออนุญาตตามกฎหมายว่าด้วยป่าสงวนแห่งชาติให้บุคคลทำประโยชน์และอยู่อาศัยหรือปลูกป่าหรือไม้ยืนต้นภายในเขตปรับปรุงป่าสงวนแห่งชาติ หรือทำการบำรุงป่าหรือปลูกสร้างสวนป่าหรือไม้ยืนต้นในเขตป่าเสื่อมโทรม (แบบส.ท.ก. ๑ก, ส.ท.ก. ๑ข, ส.ท.ก. ๒ก)จ.ที่ดินตามพระราชบัญญัติป่าไม้ พ.ศ. ๒๔๘๔-ที่ดินที่มีใบอนุญาตตามกฎหมายว่าด้วยป่าไม้ให้ทำสวนป่าฉ.อื่น ๆ-ที่ดินที่ได้ดำเนินการเพื่อการปลูกป่าโดยส่วนราชการ รัฐวิสาหกิจหรือหน่วยงานอื่นของรัฐที่ดินที่ระบุไว้ในข้อ ง - ฉผู้ยื่นคำขอขึ้นทะเบียนแปลงปลูกพืชอนุรักษ์ประเภทไม้กฤษณาจะต้องได้รับอนุญาตจากหน่วยงานที่เกี่ยวข้องก่อนพร้อมทั้งต้องนำพยานหลักสำคัญและสำเนาหนังสืออนุญาตได้รับจากหน่วยงานที่เกี่ยวข้องมาประกอบการยื่นคำขอขึ้นทะเบียนแปลงปลูกพืชอนุรักษ์ประเภทไม้กฤษณาตามประเภทที่ดินที่ได้ระบุไว้ในข้างต้นข้อ๔ ผู้มีกรรมสิทธิ์ สิทธิครอบครองหรือผู้มีสิทธิ์ใช้ประโยชน์ที่ดินตามข้อ ๓ที่ประสงค์จะขึ้นทะเบียนแปลงปลูกพืชอนุรักษ์ประเภทไม้กฤษณาเพื่อการค้าให้ยื่นคำขอตามแบบคำขอท้ายประกาศนี้พร้อมหลักฐานตามที่ระบุไว้ในแบบคำขอต่อพนักงานเจ้าหน้าที่ ณ สำนักคุ้มครองพันธุ์พืช กรมวิชาการเกษตรหรือส่งคำขอทางไปรษณีย์มายังสำนักคุ้มครองพันธุ์พืชกรมวิชาการเกษตร หรือยื่นคำขอทางระบบบริการออนไลน์ของเว็บไซต์ กรมวิชาการเกษตรในกรณีที่ผู้ยื่นคำขอขึ้นทะเบียนเป็นผู้เช่าหรือผู้เช่าซื้อที่ดินที่ขอขึ้นทะเบียนแปลงปลูกพืชอนุรักษ์ประเภทไม้กฤษณาและที่ดินดังกล่าวเป็นที่ดินตามข้อ๓ (ก)ผู้ยื่นคำขอต้องมีหลักฐานการเช่าหรือเช่าซื้อที่ดินในที่ดินดังกล่าวและหลักฐานการซื้อขายต้นกฤษณาพร้อมทั้งหนังสือมอบอำนาจของผู้มีกรรมสิทธิ์หรือสิทธิครอบครองในที่ดินนั้นที่แสดงว่าอนุญาตให้ขึ้นทะเบียนแปลงปลูกพืชอนุรักประเภทไม้กฤษณาได้ข้อ๕ ผู้ยื่นคำขอขึ้นทะเบียนแปลงปลูกพืชอนุรักษ์ประเภทไม้กฤษณาต้องจัดทำบัญชีแสดงชนิดและจำนวนต้นกฤษณาดังรายละเอียดในบัญชีประกอบคำขอท้ายประกาศนี้ข้อ๖ เมื่อพนักงานเจ้าหน้าที่ได้ตรวจแบบคำขอและหลักฐานแล้วเห็นว่าถูกต้องครบถ้วนให้กรมวิชาการเกษตรออกใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาตามแนบท้ายประกาศนี้ให้แก่ผู้ยื่นคำขอทั้งนี้ การตรวจพิจารณาแบบคำขอและหลักฐานและการออกใบสำคัญการขึ้นทะเบียนให้ดำเนินการแล้วเสร็จภายในห้าวันนับแต่วันที่ได้รับคำขอหากผู้ยื่นคำขอได้ยื่นแบบคำขอและหลักฐานไม่ครบถ้วนสมบูรณ์ให้พนักงานเจ้าหน้าที่แจ้งให้ผู้ยื่นคำขอไปดำเนินการไปรวมรวมพยานหลักฐานเอกสารให้ครบถ้วนสมบูรณ์และให้มายื่นคำขอใหม่โดยกำหนดระยะเวลาภายใน ๕ วันทำการหากผู้ยื่นคำขอไม่มายื่นตามระยะเวลาที่กำหนดหรือพยานเอกสารไม่ครบถ้วน แล้วแต่กรณี ให้ถือว่าผู้ยื่นคำขอละทิ้งคำขอข้อ๗ ผู้ได้รับใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาต้องปฏิบัติดังต่อไปนี้(๑)จัดทำบัญชีแสดงจำนวนต้นกฤษณารายแปลงที่เปลี่ยนแปลงในรอบปีปฏิทินตามแบบคำขอท้ายประกาศนี้และส่งให้พนักงานเจ้าหน้าที่ภายในวันที่ ๓๑ มกราคม ของปีถัดไป(๒)ในกรณีที่มีการเพิ่มหรือลดจำนวนต้นกฤษณาในแปลงปลูกจากที่ได้แจ้งไว้/แสดงไว้ในแบบบัญชีแนบท้ายใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาแล้วนั้นให้ยื่นคำขอตามแนบท้ายประกาศนี้(๓)ในกรณีมีการเปลี่ยน ชื่อตัว ชื่อสกุล ชื่อสถานที่แปลงปลูก หรือผู้ดำเนินกิจการเพิ่มหรือลดจำนวนแปลงปลูกตามที่แสดงไว้ในใบสำคัญการขึ้นทะเบียนแปลงปลูกกฤษณาให้ยื่นคำขอตามแนบท้ายประกาศนี้พร้อมใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาดังกล่าว(๔)ผู้รับใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาประสงค์จะตัดหรือโค่นต้นกฤษณาเพื่อการค้าให้แจ้งต่อพนักงานเจ้าหน้าที่ของสำนักคุ้มครองพันธุ์พืชล่วงหน้าก่อนห้าวันทำการตามรายละเอียดในคำขอท้ายประกาศนี้การตรวจพิจารณาแบบคำขอให้ดำเนินการแล้วเสร็จภายในห้าวันนับแต่วันที่รับคำขอกรณีที่ดินที่ขึ้นทะเบียนแปลงปลูกพืชอนุรักษ์ประเภทไม้กฤษณาเป็นที่ดินตามข้อ๓ (ค - ฉ) ผู้ยื่นคำขอต้องแสดงหลักฐานการอนุญาตให้ตัดหรือโค่นต้นกฤษณาที่ปลูกในที่ดินดังกล่าวจากหน่วยงานที่รับผิดชอบหรือหนังสือรับรองการแจ้งตัดหรือโค่นไม้ตามพระราชบัญญัติสวนป่า(ฉบับที่ ๒) พ.ศ. ๒๕๕๘ข้อ๘ ผู้รับใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาประสงค์จะต่ออายุใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาให้ยื่นคำขอตามแบบคำขอท้ายประกาศนี้ต่อพนักงานเจ้าหน้าที่ ณ สำนักคุ้มครองพันธุ์พืช กรมวิชาการเกษตรไม่น้อยกว่าสามสิบวันก่อนใบสำคัญการขึ้นทะเบียนแปลงปลูกกฤษณาสิ้นอายุเมื่อได้ยื่นคำขอไว้แล้วให้ประกอบกิจการต่อไปได้จนกว่าพนักงานเจ้าหน้าที่จะสั่งไม่ต่ออายุใบสำคัญการขึ้นทะเบียนนั้นข้อ๙ ผู้ได้รับใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาผู้ใดประสงค์จะขอใบแทนใบสำคัญการขึ้นทะเบียนแปลงปลูกให้ยื่นคำขอตามแบบคำขอท้ายประกาศนี้ใบแทนใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาให้ใช้ตามแบบใบสำคัญการขึ้นทะเบียนแปลงปลูกกฤษณาโดยมีคำว่าใบแทน กำกับไว้ด้วยและให้มีวัน เดือน ปีที่ออกใบแทนข้อ๑๐ ในกรณีผู้ได้รับใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาไม่ปฏิบัติตามข้อ๗ให้พนักงานเจ้าหน้าที่มีหนังสือแจ้งให้ผู้ได้รับใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาปฏิบัติให้ถูกต้องภายในสี่สิบห้าวันนับแต่วันที่ได้รับหนังสือของพนักงานเจ้าหน้าที่ถ้าผู้ได้รับใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาไม่ดำเนินการแก้ไขให้ถูกต้องตามที่พนักงานเจ้าหน้าที่สั่งให้ปฏิบัติตามวรรคหนึ่งให้ใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณานั้นสิ้นผลนับแต่วันที่ได้รับแจ้งเป็นหนังสือจากพนักงานเจ้าหน้าที่เมื่อใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาสิ้นผลตามวรรคสองผู้ได้รับใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณานั้นอาจยื่นขอใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาอีกได้ต่อเมื่อพ้นระยะเวลาสองปีนับแต่วันที่ใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณาสิ้นผลข้อ๑๑ แบบคำขอสามารถขอรับได้ที่สำนักคุ้มครองพันธุ์พืช กรมวิชาการเกษตรหรือดาวน์โหลดได้ที่เว็บไซต์กรมวิชาการเกษตรประกาศ ณ วันที่ ๒๘ตุลาคม พ.ศ. ๒๕๕๘ดิเรก ตนพยอมรองอธิบดีปฏิบัติราชการแทนอธิบดีกรมวิชาการเกษตร[เอกสารแนบท้าย]๑. แบบคำขอขึ้นทะเบียนแปลงปลูกพืชอนุรักษ์ประเภทไม้กฤษณา๒. บัญชีประกอบคำขอขึ้นทะเบียนแปลงปลูกพืชอนุรักษ์ประเภทไม้กฤษณา๓. ใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณา๔. บัญชีประกอบใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณา๕. แบบคำขอต่ออายุใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณา๖. แบบคำขอใบแทนใบสำคัญการขึ้นทะเบียนแปลงปลูกพืชอนุรักษ์ประเภทไม้กฤษณา๗. แบบคำขอแก้ไขรายการใบสำคัญการขึ้นทะเบียนเพิ่ม ลด แปลงปลูกพืชอนุรักษ์ประเภทไม้กฤษณา๘. แบบคำขอแจ้งตัดหรือโค่นไม้ที่ขึ้นทะเบียนแปลงปลูกพืชอนุรักษ์ประเภทไม้กฤษณา๙.บัญชีประกอบคำขอแจ้งตัดหรือโค่นไม้ที่ขึ้นทะเบียนแปลงปลูกพืชอนุรักษ์ประเภทไม้กฤษณา๑๐. แบบบัญชีแสดงจำนวนต้นกฤษณาที่เปลี่ยนแปลงในรอบปีปฏิทิน/แบบแจ้งการเปลี่ยนแปลงบัญชีที่ขอขึ้นทะเบียน(ดูข้อมูลจากภาพกฎหมาย)ปุณิกา/ปริยานุช/จัดทำ๗ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๔๓ ง/หน้า ๓๓/๒๘ ธันวาคม ๒๕๕๘